«21» փետրվար 2023թ.

01/17/66-2024

ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ

ՊԱՐՈՆ ՎԱՐԴԳԵՍ ՍԱՄՍՈՆՅԱՆԻՆ

ՊԱՏՃԵՆԸ՝ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ

ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐ

ՊԱՐՈՆ ԳՆԵԼ ՍԱՆՈՍՅԱՆԻՆ

ՇԻՐԱԿԻ ՄԱՐԶՊԵՏ

ՊԱՐՈՆ ՄՈՒՇԵՂ ՄՈՒՐԱԴՅԱՆԻՆ

Հարգելի՛ պարոն Սամսոնյան,

Հայտնում ենք Ձեզ, որ «Ներդրումների աջակցման կենտրոն» հիմնադրամ (այսուհետ՝ Հիմնադրամ է դիմել Ռուսաստանի Դաշնությունում գործող «ԷԿՈՏԵԿ» ընկերության (այսուհետ՝ Ընկերություն) ներկայացուցիչ Միխայիլ Բադինը՝ ներկայացնելով Գյումրի համայնքում (այսուհետ՝ Համայնք) աղբահանության և կոշտ թափոնների վերամշակման «ԱՐՄԷԿՈՏԵԿ» ներդրումային ծրագիրը (այսուհետ՝ Ծրագիր), որի շրջանակներում նախատեսվում է ներդնել 4 մլն ԱՄՆ դոլար՝ ստեղծելով 30-50 աշխատատեղ։ Ծրագրի իրականացման նպատակով Ընկերությանն անհրաժեշտ է առնվազն 2 հա ընդհանուր մակերեսով հողամաս՝ քաղաքային բնակավայրերից շուրջ 500 մ հեռավորության վրա։

Միաժամանակ հայտնում ենք, որ Ծրագրի իրականացումը միտված է Համայնքում աղբահանության աշխատանքների բարելավմանը, և Ընկերությունը պատրաստ է քննարկել Ծրագիրը Գյումրու համայնքապետարանի հետ համատեղ իրականացնելու հնարավորությունը։ Որպես համագործակցության տարբերակ՝ Ընկերությունն առաջարկում է դիտարկել Ծրագրի շրջանակներում Համայնքի մասնակցությամբ իրավաբանական անձի հիմնադրման հնարավորությունը, ինչը կարող է նպաստել Ծրագրի առավել արդյունավետ իրագործմանը։

Տեղեկացնում ենք նաև, որ «ԷԿՈՏԵԿ» ընկերությունը «ՕԼԻՄՊ» գիտաարտադրական ձեռնարկության պաշտոնական մատակարարն է, իսկ «ՕԼԻՄՊ» ընկերությունն իրականացնում է թափոնների հետ կապված արդյունաբերական սարքավորումների, այդ թվում՝ տարբեր տեսակի վերամշակման համալիրների՝ այրիչների, պիրոլիզի վառարանների, թորիչների, սեպարատորների, ինչպես նաև ջարդիչների, մամլիչների և այլնի նախագծում և արտադրություն։ Ընկերությունը սարքավորումներ է մատակարարում Ռուսաստանի Դաշնության ամբողջ տարածքում և ԱՊՀ երկրներ:

Կարևորելով Շիրակի մարզում ներդրումային ծրագրերի իրականացումը՝ խնդրում ենք դիտարկել Ծրագրի իրականացման հնարավորությունն ու վերջինիս շրջանակներում նշված չափանիշներին համապատասխան հողամասերի առկայության հարցը, ինչպես նաև կազմակերպել հանդիպում Հիմնադրամի ու Ընկերության ներկայացուցիչների մասնակցությամբ՝ Ծրագրի իրականացման շրջանակներում Համայնքի հետ համագործակցության ուղիների վերաբերյալ առարկայական քննարկում անցկացնելու նպատակով:

Առդիր՝ 1 փաթեթ։

Հարգանքով՝

Գլխավոր տնօրեն



Ներդրողների աջակցման և հետներդրումային

սպասարկման վարչության պետ՝ Գոհար Գալյան

Կատարող՝

Ներդրումների մենեջեր Էլինա Կարապետյան