**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՒ ՀԱՄԱՅՆՔԻ ԱՎԱԳԱՆՈՒ ՈՐՈՇՈՒՄ**

**« »** **հունիսի 2024 թվականի N- Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **«ԱՂԱՍԻ ՇԱԲՈՅԱՆ ԺՈՂՈՎՐԴԱԿԱՆ ՊԱՐԵՐԻ ԿԵՆՏՐՈՆ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ**

**ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 10-րդ հոդվածի 11-րդ մասով, Հայաստանի Հանրապետության Շիրակի մարզի Գյումրի համայնքի ավագանու 2017 թվականի նոյեմբերի 06-ի N 119-Նորոշման 1-ին կետով հաստատված կարգի 10-րդ և 11-րդ կետի դրույթներով և հիմք ընդունելով **«**Աղասի Շաբոյան ժողովրդական պարերի կենտրոն**»** հասարակական կազմակերպության (այսուհետ կազմակերպություն) նախագահ Մ.Շաբոյանի Հայաստանի Հանրապետության Շիրակի մարզի Գյումրի համայնքի ղեկավարին ուղղված գրությունը՝ (համայնքապետարանում մուտքագրված 2024 թվականի հունիսի 14-ին N 10452 թվագրմամբ)՝ **Հայաստանի Հանրապետության Շիրակի մարզի** **Գյումրի** **համայնքի ավագանին որոշում է.**

1. Կազմակերպությանը` որպես նվիրատվություն, հատկացնել 1 500 000 ( մեկ միլիոն հինգ հարյուր հազար) Հայաստանի Հանրապետության դրամ` Հայաստանի Հանրապետության վաստակավոր արտիստ, Մովսես Խորենացու մեդալակիր՝ Աղասի Շաբոյանի հիմնադրած «Շիրակ» ժողովրդական պարերի համույթի հոբելյանական 85 ամյակին նվիրված համերգի կազմակերպման և անցկացման համար:
2. Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ սույն որոշման 1-ին կետում նշված գումարի հատկացումը կատարել Հայաստանի Հանրապետության Շիրակի մարզի Գյումրի համայնքի 2024 թվականի բյուջեի 8/4/2 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից` օրենքով սահմանված կարգով:

3. Սույն որոշումն ուժի մեջ է մտնում կազմակերպություն նախագահ Մ.Շաբոյանին պատշաճ կարգով իրազեկելու օրվան հաջորդող օրվանից:

**Կ.ԲԱԴԱԼՅԱՆ**

**Ա.ՉԱԽՈՅԱՆ**

**Լ.ԲԱՐՍԵՂՅԱՆ**

**Լ.ԹՈՎՄԱՍՅԱՆ**

Կատարող՝

Ա.Տաշչյան

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **««ԱՂԱՍԻ ՇԱԲՈՅԱՆ ԺՈՂՈՎՐԴԱԿԱՆ ՊԱՐԵՐԻ ԿԵՆՏՐՈՆ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ**

**ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Հայաստանի Հանրապետության Շիրակի մարզի Գյումրի համայնքի ղեկավարին է դիմել **«**Աղասի Շաբոյան ժողովրդական պարերի կենտրոն**»** հասարակական կազմակերպության նախագահ Մ.Շաբոյանը՝ **«**Աղասի Շաբոյան ժողովրդական պարերի կենտրոն**»** հասարակական կազմակերպությանը դրամական միջոցներ հատկացնելու խնդրանքով:

Որոշման ընդունումը պայմանավորված է Հայաստանի Հանրապետության վաստակավոր արտիստ Աղասի Շաբոյանի հիմնադրած «Շիրակ» ժողովրդական պարերի համույթի հոբելյանական 85 ամյակին նվիրված համերգի կազմակերպման և անցկացման անհրաժեշտությամբ:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **««ԱՂԱՍԻ ՇԱԲՈՅԱՆ ԺՈՂՈՎՐԴԱԿԱՆ ՊԱՐԵՐԻ ԿԵՆՏՐՈՆ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ**

**ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Հայաստանի Հանրապետության **««**Աղասի Շաբոյան ժողովրդական պարերի կենտրոն**»** հասարակական կազմակերպությանը՝ որպես նվիրատվություն դրամական միջոցներ հատկացնելու մասին» որոշման ընդունմամբ Հայաստանի Հանրապետության Շիրակի մարզի Գյումրի համայնքի 2024 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: