**Ն Ա Խ Ա Գ Ի Ծ**

**ՀԱՅԱՍՏԱՆՒ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**ԱՎԱԳԱՆՈՒ ՈՐՈՇՈՒՄ**

**« » հունիս 2024 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՀՈՒՆՎԱՐԻ 23-Ի N 3–Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, «Հայաստանի Հանրապետության բյուջետային համակարգի մասին» օրենքի 13-րդ հոդվածի 4-րդ, 5-րդ մասերի, 33-րդ հոդվածի 4-րդ մասի, «Նորմատիվ իրավական ակտերի մասին» օրենքի 33-րդ հոդվածի 1-ին մասի 1-ին և 3-րդ կետերի, 34-րդ հոդվածի 1-ին, 2-րդ մասերի դրույթներով և հիմք ընդունելով Գյումրի համայնքի ղեկավարի առաջարկը՝ **Հայաստանի Հանրապետության Շիրակի մարզի** **Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի ավագանու 2024 թվականի հունվարի 23-ի «Հայաստանի Հանրապետության Շիրակի մարզի Գյումրի համայնքի 2024 թվականի բյուջեն հաստատելու մասին» N 3-Ն որոշման (այսուհետ` որոշում) մեջ կատարել հետևյալ փոփոխությունները

1) 1–ին կետի 1-ին ենթակետի «6 335 812 800 (վեց միլիարդ երեք հարյուր երեսունհինգ միլիոն ութ հարյուր տասներկու հազար ութ հարյուր)» թիվը և բառերը փոխարինել «6 743 880 724 (վեց միլիարդ յոթ հարյուր քառասուներեք միլիոն ութ հարյուր ութսուն հազար յոթ հարյուր քսանչորս)» թվով և բառերով,

2) որոշման 1-ին կետի 2-րդ ենթակետի «6 653 294 400 (վեց միլիարդ վեց հարյուր հիսուներեք միլիոն երկու հարյուր իննսունչորս հազար չորս հարյուր) » թիվը և բառերը փոխարինել «7 061 362 324 (յոթ միլիարդ վաթսունմեկ միլիոն երեք հարյուր վաթսուներկու հազար երեք հարյուր քսանչորս) » թվով և բառերով:

2. Որոշման 1-ին կետով հաստատված հավելվածի 1-ին, 2-րդ, 3-րդ, 4-րդ հատվածները շարադրել նոր խմբագրությամբ՝ համաձայն NN 1,2,3,4, հավելվածների:

3.Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ կատարել համապատասխան փոփոխությունները՝ օրենքով սահմանված կարգով:

4.Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Կ.ԲԱԴԱԼՅԱՆ**

**Ա.ՉԱԽՈՅԱՆ**

**Լ.ԲԱՐՍԵՂՅԱՆ**

Կատարող`

Ա.Տաշչյան

**Հ Ի Մ Ն Ա Վ Ո Ր Ո Ւ Մ – Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՀՈՒՆՎԱՐԻ 23-Ի N 3–Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Հայաստանի Հանրապետության Շիրակի մարզի Գյումրի համայնքի ավագանու 2024 թվականի հունվարի 23-ի N 3 –Ն որոշման մեջ փոփոխություններ կատարելու մասին» որոշման ընդունմամբ Հայաստանի Հանրապետության Շիրակի մարզի Գյումրի համայնքի 2024 թվականի բյուջեի եկամուտներն ու ծախսերը ավելանալու են համապատասխանաբար 408 067 924 (չորս հարյուր ութ միլիոն վաթսունյոթ հազար ինը հարյուր քսանչորս) ՀՀ դրամով Հայաստանի Հանրապետության Շիրակի մարզի Գյումրի համայնքի բազմաբնակարան շենքերի էներգաարդյունավետության արդիականացման բարձրացման աշխատանքների ծրագրի իրականացման համար :

|  |  |  |
| --- | --- | --- |
| **Բյուջեի եկամուտներ** | | |
| Տողի NN | Եկամտատեսակ | տարեկան |
| 1261 | Պետական բյուջեից կապիտալ ծախսերի ֆինանսավորման նպատակային հատկացումներ (սուբվենցիաներ) | 408 067. 924 |

|  |  |  |  |
| --- | --- | --- | --- |
| **Բյուջեի ծախսեր** | | | |
| գործառական դասակարգում | տնտեսագիտական դասակարգման հոդվածներ | հոդված | տարեկան |
| 6/6/1 | Շենքերի և շինությունների կապիտալ վերանորոգում | 5113 | 395 632.924 |
| 6/6/1 | Նախագծահետազոտական ծախսեր | 5134 | 12 435.0 |

Որոշման ընդունումը պայմանավորված է «Հայաստանի Հանրապետության բյուջետային համակարգի մասին» օրենքի 33-րդ հոդվածի 4-րդ մասի դրույթների կատարման անհրաժեշտությամբ:

Համայնքի բյուջեի փոփոխությունները ըստ գործառական և տնտեսագիտական հոդվածների հետևյալն են՝

|  |  |  |  |  |
| --- | --- | --- | --- | --- |
| գործառական դասակարգում | տնտեսագիտական դասակարգման հոդվածներ | հոդված | 3-րդ եռամսյակ | տարեկան |
| 5/1/1 | Գույքի և սարքավորումների վարձակալություն | 4216 | -972.0.0 | -972.0 |
| 5/1/1 | Հատուկ նպատակային այլ նյութեր | 4269 | 972.0 | 972.0 |
| 8/1/1 | Նվիրատվություններ այլ շահույթ չհետապնդող կազմակերպություններին | 4819 | 10000.0 | 10000.0 |
| 5/1/1 | Ներքին գործուղումներ | 4221 | 200.0 | 200.0 |
| 5/1/1 | Մեքենաների և սարքավորումների ընթացիկ նորոգում և պահպանում | 4252 | -200.0 | -200.0 |
| 4/5/1 | Շենքերի և կառույցների ընթացիկ նորոգում | 4251 | -10000.0 | -10000.0 |