**ԱՐՁԱՆԱԳՐՈՒԹՅՈՒՆ**

ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ

ՀՀ Շիրակի մարզ 05 հունիս, 2024 թ.

Ք. Գյումրի, Վարդանանց հր.1 ժամը՝ 15:00

2024 թվականի hունիսի 5-ին, ժամը՝ 15:00-ին, Գյումրու համայնքապետարանի վարչական շենքում (Վարդանանց հր. 1, 2-րդ հարկ, ավագանու նիստերի դահլիճ) կայացավ հանրային բաց լսում և քննարկում (այսուհետ քննարկում)։Նիստը վարեց Գյումրի համայնքի ղեկավարի տեղակալ Սուրեն Ջանոյանը։

**Քննարկման թեման՝**

**ՀՀ Շիրակի մարզի Գյումրի համայնքի Բուլվարային թաղամասի և աղբավայրի միջև ընկած հատվածում կենցաղային թափոնների վերամշակման գործարանի կառուցում.**

**Նախաձեռնող և զեկուցող՝ ԱրմԷկոՏեկ սահմանափակ պատասխանատվությամբ ընկերության տնօրեն Միխաիլ Բադին:**

**Գյումրի համայնքի ղեկավարի տեղակալ**

**Սուրեն Ջանոյան**

-Բա՛րև ձեզ հարգելի՛ մասնակիցներ: Սկսում ենք մեր հանրային բաց լսում և քննարկումը։Տեղեկացնեմ, որ համաձայն կարգի, հանրային քննարկման մասնակիցը քննարկման դրված հարցերի վերաբերյալ կարող է ուղղել հարցեր, իր առարկություններն ու առաջարկությունները հնչեցնել բանավոր ձևով կամ՝ դրանք գրավոր տեսքով ներկայացնել հանրային քննարկման քարտուղարին։ Մասնակցիները կարող են իրենց առարկություններն ու առաջարկությունները ուղարկել Համայնքապետարանի պաշտոնական էլեկտրոնային հասցեին՝ [gyumri@gyumri.am](https://e.mail.ru/compose/?mailto=mailto%3agyumri@gyumri.am" \t "_blank) կամ գրավոր տեսքով ներկայացնել քննարկման քարտուղարին քննարկման ավարտից հետո՝ հնգօրյա ժամկետում։

**Զեկուցող՝**«**Ներդրումների** **աջակցման** **կենտրոն**» **հիմնադրամի** **(Enterprise Armenia) հիմնադրամի**. **ներդրումների** **խթանման** **և** **արտաքին** **կապերի** **մենեջեր Էլինա Կարապետյան։**

-Շատ հաճելի է։ Այսօր մենք հավաքվել են այստեղ քննարկելու ԱրմԷկոՏեկ ներդրումային ծրագիրը։Ծրագրի շրջանակում նախատեսվում է ներդնել մոտ 9 մլն դոլար՝ ստեղծելով մոտ 50 աշխատատեղ։Ծրագիրն իր մեջ ներառում է ստեղծել աղբի վերամշակման գործարան։Նշեմ, որ ԱրմԷկոՏեկ կազմակերպությունը ռուսաստանյան «ԷկոՏեկ» կազմակերպության ներկայացուցիչն է Հայաստանում, որը զբաղվում է աղբի վերամշակման սարքավորումներ արտահանելով։Այս ծրագրի շրջանակում բացի նրանից, որ ներդրվելու է 9 միլիոն, նախատեսվում է նաև կազմակերպել համայնքի ամբողջ աղբի վերամշակումը, ինչպես նաև աղբահանության պրոցեսը։Աղբահանության պրոցեսն իր մեջ ներառելու է ամբողջ համայնքի աղբահանությունը, թարմացվելու է նաև ամբողջ աղբահանության մեքենաների պարկը։Ծրագրի շրջանակում ստեղծվելու է մոտ 50 աշխատատեղ, բերվելու են բարձրակարգ մասնագետներ այլ երկրներից։ Նախատեսվում է նաև վերապատրաստել համայնքի բնակչությանը։

Ներդրողը, նաև նախապատրաստվում է իր գործունեությունը ծավալել Գյումրի համայնքում։ Մոտ ապագայում նախատեսում ենք ընդլայնվել և ներառել համայնքի հարակից շրջանները՝ օրինակ Ախուրյանը։Եվ հարկ ենք համարում նշել, որ այս ծրագիրը տարածաշրջանում նմանը չունեցող ծրագիր է լինելու և շատ ուրախ ենք, որ այս ծրագիրը լինելու է հենց Գյումրի քաղաքում, որովհետև ոչ միայն լուծվելու է տարածաշրջանի աղբահանության հարցը, այլև ստեղծվելու են աշխատատեղեր։Այս ամբողջ գործընթացը կազմակերպվելու է նոր սարքավորումներով, որոնք տրամադրելու է «ԷկոՏեկ» կազմակերպությունը։Հարկ եմ համարում նշել, որ այս ծրագրի նախաձեռնող Միխաիլ Բադինը հանձն է առնում ակտիվ մասնակցություն ունենալ համայնքի սոցիալական ծրագրերում, նա նախատեսում է մասնակցություն ունենալ նաև կանաչապատմանը վերաբերող ծրագրերին։

Շրջակա միջավայրի համար սա շատ կարևոր ծրագիր է, որովհետև այն գործողությունները, որոնք որ ծավալվելու են, 0% ազդեցություն կունենան համայնքի համար։

**Հարց՝**

**«Վանանդ» ՀԿ նախագահ**

**Համլետ Ղազարյան**

-Գյումրի քաղաքում իրականացվել են մի շարք ծրագրեր, սակայն այդպիսի մասշտաբի ծրագիր չի իրականացվել։Կար մի ծրագիր, որն իրականացնում էինք Վանաձոր և Պիլա քաղաքների հետ։Արդյո՞ք տեղյակ եք այդ ծրագրից, և եթե տեղյակ եք, ապա ինչպիսի՞ հարաբերության մեջ եք այդ ծրագրի հետ, որովհետև իրենք էլ էին ուզում գործարան կառուցել։Արդյո՞ք կոնֆլիկտներ չեն առաջանա։

**Պատասխան՝**

**«Ներդրումների  աջակցման  կենտրոն»  հիմնադրամի (Enterprise Armenia)** **հիմնադրամի**. **ներդրումների**  **խթանման**  **և**  **արտաքին**  **կապերի**  **մենեջեր Էլինա Կարապետյան։**

-Մենք քաջատեղյակ ենք այդ ծրագրից։Նշեմ, որ այս ծրագրերն իրար հետ ընդհանրապես կապ չունեն։Որևէ կոնֆլիկտ չի լինելու, որովհետև այստեղ մենք վերամշակելու ենք ամբողջ աղբը։

**ԱրմԷկոՏեկ սահմանափակ պատասխանատվությամբ ընկերության տնօրեն Միխաիլ Բադին**

-Բարև ձեզ: Ես տեղյակ եմ Գյումրիում իրականացվելիք այդ ծրագրից։Խոսքը չնչին ծավալների մասին է։

Իրենք ի՞նչ ճանապարհով էին պատրաստվում հումքը հավաքել, ծրագիր ներկայացրե՞լ են։

**Պատասխան՝**

-Այս պահին չեմ հիշում, բայց կարող եմ ասել, որ Գյումրիում տեղադրվել են աղբամաններ, որտեղ հավաքվում է այդ աղբը։

**ԱրմԷկոՏեկ սահմանափակ պատասխանատվությամբ ընկերության տնօրեն Միխաիլ Բադին**

-Մեզ ընդհանրապես կուտակային զոնաներ պետք չեն, եթե ասում ենք աղբի վերամշակում, դա նշանակում է իսպառ վերացում։Աղբավայր չենք ունենալու, ասեմ ավելին՝ ձեր ունեցած աղբավայրից էլ հետզհետե ձերբազատվելու ենք։

Մենք կարող ենք մեր գործունեությունը ծավալել քաղաքի կենտրոնում, բայց կա ՇՄԱԳ-ի կանոնակարգ, որը պահանջում է 300-500 մետր հեռավորություն պահպանել բնակչությունից։

**Գյումրու համայնքապետարանի աշխատակազմի**

**քարտուղար Կարեն Բադալյան**

-Երբևէ ծավալե՞լ եք նմանատիպ գործունեություն, փորձ ունե՞ք։

**Պատասխան՝**

-Մենք ՌԴ-ի Պետրոգրադ քաղաքում ունենք կոնկրետ գործող գործարան, որն աշխատում է ոչ միայն ինսիներացիայով, այլ նաև պերոլիզով։

Տարածաշրջանի աղբը հավաքում ենք մենք։

**Հարց՝**

**Գյումրի համայնքի գլխավոր ճարտարապետ**

**Հենրիկ Գասպարյան**

-Ինչու՞ որոշեցիք գործարանը կառուցել Գյումրի քաղաքում։

**Պատասխան՝**

-Երևանի թույլտվությամբ և Երևանի առաջարկությամբ, ինչպես նաև մեր ցանկությամբ ընտրվել են Գյումրի և Վանաձոր քաղաքները։

Բացի այդ տարածքային կառավարման նախարարությունից տեղեկացանք, որ Գյումրին իրոք ունի էկոլոգիական խնդիր աղբահանության հետ կապված։

Նշեմ, նաև որ մենք աշխատելու ենք Գյումրու համայնքապետարանի հետ։Վերջինս ունի իր մասնաբաժինը։

**Հարց՝**

**«Վանանդ» ՀԿ նախագահ**

**Համլետ Ղազարյան**

-Աղբի վարձավճարի չափի փոփոխություն նախատեսվու՞մ է։Իմ կարծիքով աղբահանության որակի բարձրացումը կարող է ենթադրել նաև վարձավճարի թանկացում։

**Պատասխան՝**

-Օրենքով նախատեսված թանկացումները մեզ հետ ընդհանրապես կապ չունեն։Օրինակի համար ասեմ, որ եթե համայնքի բնակչությունն աղբի դիմաց վճարել է X գումար և այդ աղբը թափվել է մի վայրում,ապա մեզ վճարելու դեպքում բնակչությունն իսպառ կազատվի աղբից։

**Հարց՝**

**Քաղաքացի**

-Շատ հաճախ կենցաղային աղբից բացի աղբամանների մոտ լցնում են նաև այլ տեսակի աղբ։Այդ դեպքում ո՞ր կազմակերպությունն է պարտավորվում մաքրելու տվյալ տեսակի աղբը։

**Պատասխան՝**

-Ինչպես ներկայացված է մեր ծրագրում, դա չի մտնում մեր պարտականությունների մեջ։Ամեն դեպքում այդ հարցը պետք է և՛ քննարկենք, և՛ լուծենք համայնքի հետ միասին։

Ծրագրի իրականացման երաշխիքները տոկոսային արտահայտությամբ ի՞նչ չափով եք գնահատում, որ հստակ կիրականացնեք Ձեր կողմից առաջարկված ծրագիրը։

**Պատասխան՝**

-Եթե խանգարող հանգամանքներ չլինեն՝ 100%:

**Հարց՝**

**Քաղաքացի**

-Ֆինանսական աղբյուրները տեղի հայաստանյան ներդրող ընկերությունների կողմից են, թե՞ արտասահմանյան։

**Պատասխան՝**

Հիմնական ներդրողը ռուսաստանյան «Էկոտեկ» կազմակերպությունն է։

**Հարց՝**

**Քաղաքացի**

-Ձեր ծրագրով նախատեսված է նաև թարմացնել աղբահանություն կատարող տրանսպորտային պարկը։Տրանսպորտային միջոցներն ամբողջությա՞մբ են շահագործվելու։

**Պատասախան՝**

-Գյումրի համայնքի ղեկավարի խոսքով համայնքում տվյալ պահին աղբահանության հետ կապված խնդիրներ չկան։ Եթե ներկա պահին ձեր տրանսպորտային պարկի մեքենաները բավականացնում են, ապա մենք կօգտվենք դրանից և միգուցե 2 ավտոնմեքենա էլ մենք կտրամադրենք։

**Հարց՝**

**Քաղաքացի**

-Ծրագրում կա՞ն նշված օդի և շրջակա միջավայրի վրա դրական ազդեցության դրույթներ։

**Պատասախան՝**

-Ծրագրում մանրամասն ներկայացված են։

**Առաջարկություն՝**

**Քաղաքացի**

-Առաջարկում եմ օգտագործել համայնքի աղբավայրում տարիների ընթացքում կուտակած աղբը։

**Պատասխան՝**

-Մեր կազմակերպությունն աղբի քանակի հետ կապված խնդիր չունի, և եթե այդ գործընթացը վերցնի իր վրա, այդ դեպքում դա կդրսևորվի որպես բարի կամքի դրսևորում։

**Հարց՝**

-Որքա՞ն ժամանակ կպահանջվի գործարանի կառուցման համար։

**Պատասխան՝**

- ՇՄԱԳ-ի լիցենզիաները ստանալուց հետո 6-9 ամիս։

Հանրային քննարկումն ավարտվեց, քննարկմանը ներկա էին 21 անձ։

**Աշխատակազմի քարտուղար Կ.ԲԱԴԱԼՅԱՆ**