ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՇԻՐԱԿԻ ՄԱՐԶ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**Ո Ր Ո Շ ՈԻ Մ**

**«--» հունիսի 2024 թվական N ---**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻՆ ՎԵՐԱԿԱՌՈՒՑՄԱՆ ԵՎ ԶԱՐԳԱՑՄԱՆ ԵՎՐՈՊԱԿԱՆ ԲԱՆԿԻ ՄԻՋՈՑՈՎ «ԳՅՈՒՄՐՈՒ ՔԱՂԱՔԱՅԻՆ ՃԱՆԱՊԱՐՀՆԵՐ» ԾՐԱԳՐԻ ՇՐՋԱՆԱԿԱՆԵՐՈՒՄ ՏՐԱՄԱԴՐՎՈՂ ՏԵԽՆԻԿԱԿԱՆ ԱՋԱԿՑՈՒԹՅԱՆ ԴՐԱՄԱՇՆՈՐՀԻ ՀԱՄԱՁԱՅՆԱԳԻՐԸ ՀԱՍՏԱՏԵԼՈՒ ՄԱՍԻՆ**

Հաշվի առնելով 2016 թվականի մայիսի 11-ին Վերակառուցման և զարգացման եվրոպական բանկի(այսուհետ՝ ՎԶԵԲ) և Հայաստանի Հանրապետության միջև ստորագրված «Գյումրու քաղաքային ճանապարհներ» ծրագրի (այսուհետ՝ Ծրագիր) վարկային, և ՎԶԵԲ-ի և Գյումրու համայնքապետարանի միջև ստորագրված Ծրագրի համաձայնագրերի 2024 թվականի փետրվարի 16-ին ստորագրված, համապատասխանաբար թիվ 2 և թիվ 1 լրացումները՝ ՎԶԵԲ-ը Ծրագրի իրականացնող խմբին ցուցաբերվող աջակցության ծառայությունների (մանրամասն նախագծերի պատրաստում, շինաշխատանքների հեղինակային և տեխնիկական վերահսկողության իրականացում, Ճանապարհային անվտանգության աուդիտի իրականացում, Շրջակա միջավայրի, սոցիալական և առողջապահական ազդեցությունների գնահատում և Գործողությունների պլանի կազմում) ձեռք բերման նպատակով տրամադրում է 750,000 (յոթ հարյուր հիսուն հազար) եվրոյի չափով տեխնիկական համագործակցության դրամաշնորհ։ Հետևաբար, անհրաժեշտություն է առաջացել հաստատելու նշված դրամաշնորհի համաձայնագիրը։

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 25-րդ կետի դրույթներով՝ **Հայաստանի հանրապետության Շիրակի մարզի Գյումրի համայնքի ավագանին** **որոշում է.**

1. Հաստատել Հայաստանի Հանրապետության Շիրակի մարզի Գյումրու համայնքապետարանի՝ ի դեմս համայնքի ղեկավարի և ՎԶԵԲ-ի միջև ստորագրվող Տեխնիկական աջակցության դրամաշնորհային համաձայնագիրը՝ համաձայն հավելվածի։

2. Սույն որոշումն ուժի մեջ է մտնում հրապարակմանը հաջորդող օրվանից։

Ս. Ջանոյան

Կ. Բադալյան

Ա. Չախոյան

Մ. Սարուխանյան

*Կատ. Ա. Վարդանյան*

*«Գյումրու քաղաքային ճանապարհներ»*

*Ծրագրի փորձագետ, համակարգող*